އާދެ! ހޮނިހިރު ދުވަހު ސުންނަތް ރޯދަ ހިފުމާބެހޭގޮތުން ޢިލްމުވެރިންގެ މެދުގައި ޚިލާފުވެއެވެ. އަދި އެޚިލާފުގެ ނާރެހަކީ عبد الله بن بسر رضي الله عنه ގެ އަރިހުން ރިވާވެގެންވާ ޙަދީޘެކެވެ. އެ ޙަދީޘަކީ: “لا تصوموا يوم السبت إلا فيما افترض عليكم، وإن لم يجد أحدكم إلا لحاء عنبة ، أو عود شجرة فليمضغه” މާނައީ: “ތިޔަބައިމީހުންގެ މައްޗަށް ފަރުޟުވެވިގެންވާ ރޯދައެއްގައި މެނުވީ ތިޔަބައިމީހުން ހޮނިހިރު ދުވަހު ރޯދާ ނުހިފާށެވެ! އަދި (ރޯދަ ވީއްލާނެ އެއްޗެއް ނުލިބިގެން) މޭބިސްކަދުރެއްގެ ތޮށިގަނޑު ނުވަތަ ގަހެއްގެ ދަނޑިގަނޑެއް މެނުވީ ނުފެނުނަމަ، ފަހެ އެ ހަފާށެވެ! (އެބަހީ: އެ ހަފައިގެން ވިޔަސް ރޯދަ ދޫކުރުރާށެވެ!)” މިޙަދީޘާމެދު ޢިލްމުވެރިންގެ މެދުގައި ޚިލާފު އުފެދިފައިވަނީ ދެގޮތަކުންނެވެ